PROIECT DIDACTIC
Data: 
Disciplina: Educație tehnologică 
Modulul: Educație digitală
Clasa: a IV-a
Numărul lecţiei în modul (conform proiectării de lungă durată): 15/15
Tipul lecției: lecție de formare a capacităților de aplicare a cunoștințelor

Subiectul lecției: Algoritm şi program – care este diferența?

Unități de competențe:
3.9. Expunerea argumentată a proprietăților algoritmului. 
3.10. Recunoaşterea deosebirilor dintre algoritm şi program. 

Obiectivele lecției: 
La finalul lecției, elevul va fi capabil:
O1. Să recunoască diferențele dintre un algoritm și un program.
O2. Să definească noțiunile de algoritm, program, compilator și limbaj de programare.
O3. Să aplice cunoștințele despre algoritmi și programe în sarcini concrete și activități practice.
O4. Să exprime idei personale privind utilitatea limbajelor de programare și transformarea algoritmilor în programe.
O5. Să manifeste curiozitate, responsabilitate și interes față de domeniul programării, colaborând în perechi sau grupuri.

Strategii didactice:
Metode, tehnici și procedee didactice: conversația euristică, lectura ghidată, lectura pe roluri, lectura în lanț, lectura independentă, jocul didactic, metoda „Ședința Decelușilor”, metoda cubului, completarea textului lacunar, exercițiul, analiza de caz, brainstorming, reflecția, autoevaluarea, învățarea prin colaborare
Forme de organizare: frontală, individuală, în perechi, în grupuri mici
Mijloace de învățare: manualul, fișe de lucru, cub didactic, resurse video (educatieonline.md), tabla, platforme digitale (Scratch, code.org), calculator, prezentări PowerPoint

Strategii de evaluare: autoevaluare, evaluare reciprocă, evaluare inițială, evaluare formativă interactivă (non-instrumentală)

Bibliografie:
1. Curriculum național, clasele I-IV: Chișinău, 2018;
2. Ghid de implementare a curriculumului național, clasele I-IV: Chișinău, 2018;
3. Metodologia privind evaluarea criterială prin descriptori în învățământul primar clasele I-IV (2019)  
https://mecc.gov.md/sites/default/files/mecd_1-4_15.11.2019_site.pdf 
4. Ghid de implementare a metodologiei privind evaluarea criterială prin descriptori în învățământul primar clasele I-IV (2019)
https://mecc.gov.md/sites/default/files/ghid_ecd_1-4_20.11.2019_site_final.pdf
5. EDUCAŢIE DIGITALĂ. Clasa IV. Autori: Anatol Gremalschi, Sergiu Corlat, Andrei Braicov, Tatiana Veverița: https://ctice.gov.md/wp-content/uploads/2022/02/IV_Educatia-Digitala-a.-2021-in-limba-romana_4_2022_RO_fin_28_02.pdf
6. Educație online. Lecții filmate: https://educatieonline.md/Video?class=1&discipline=24
7. Educație digitală, State D., Rotaru A., Caiet pentru clasa a VI-a, Chișinău, 2025.

SCHIȚA DEMERSULUI DIDACTIC
	Etape ale activității didactice
	Obiective
	Demers acțional
	Timp
	Tehnologia realizării (Metode/Forme de activitate/Resurse)

	Evocare

	O1
	1. Colorați casetele cu termeni ce descriu componentele unui program.
	algoritm
	semn de carte
	pseudocod

	
	compilator
	limbaj de programare
	



	5-7 min
	exercițiul / frontală / fișă, manual

	
	O1
	2. Elevilor li se propun întrebări sau sarcini scurte care îi ajută să-și amintească ce știu deja despre subiect și să-și formuleze propriile așteptări. Se comunică tema și obiectivele lecției: Astăzi veți afla cum algoritmii se transformă în programe; ce este un limbaj de programare; cum se transformă un program pentru a fi îndeplinit; cum s-au dezvoltat limbajele de programare. 
	
	conversația euristică / frontală / tablă, manual

	Realizarea sensului
	O2
	Explorarea informațiilor prezentate în manual, înțelegerea semnificației acestora, observarea și reflecția. 
3. Elevilor li se propune să citească/ să asculte informația prezentată în manual, să urmărească discuția dintre protagoniștii manualului, utilizând (la alegere) lectura în lanț/lectura ghidată/ lectura pe roluri/ lectura independentă (manual, pagina 100).
Sursă suplimentară: https://educatieonline.md/details?9241ec5e8da24f6792b5588f88543ef9 
	10-15 min
	lectura ghidată, lectura în lanț, lectura independentă / individuală / manual, video educațional

	
	O2
	4. Ședința Decelușilor
1. Clasa se împarte în 2 echipe:
· Echipa Experților – studiază textele din manual și formulează răspunsuri despre: ce este un algoritm, ce este un program, care este diferența.
· Echipa Decelușilor – formulează întrebări pentru clarificarea conceptelor: De ce nu este suficient algoritmul?, Cum înțelege calculatorul instrucțiunile?, Ce înseamnă „limbaj de programare”? etc.
2. Se desfășoară un dialog ghidat, în care fiecare echipă își joacă rolul: decelușii întreabă, experții răspund. La jumătatea timpului, rolurile se inversează.
Elevii formulează și testează în mod activ conceptele de algoritm și program, construind sens prin întrebări și răspunsuri.
	
	metoda „Ședința Decelușilor” / în grup / fișe, manual

	
	O2
	5. Text lacunar. Completați propozițiile.
a) Un program este o transcriere a unui algoritm în __________________________.
b) Limbajul de programare este o „punte” între limbajul uman și _______________.
c) Limbajele de programare moderne sunt dezvoltate pentru a fi mai ______________ și mai ________________ decât limbajele de asamblare.
	
	completarea textului lacunar / individuală / fișă, manual

	
	O2
	6. Răspundeți pe scurt la întrebări.
a) Ce rol are compilatorul în procesul de programare?
b) De ce sunt importante limbajele de programare de nivel înalt?
c) Care sunt avantajele folosirii unui compilator față de programarea directă în limbaj de mașină?
d) Poți avea un program fără un algoritm? De ce da/nu?
e) De ce un algoritm este util chiar dacă nu ești programator?
f) Ce limbaje de programare cunoști care pot transforma algoritmii în programe? 

	
	exercițiul / individuală / fișă, manual

	
	O2
	7. Explicați, în câteva propoziții, de ce limbajele de nivel înalt sunt preferate pentru dezvoltarea aplicațiilor moderne.

	
	exprimare argumentativă / individuală / manual

	Reflecție

	O1
	Prezentarea și valorificarea experienței concrete. Elevilor li se propun câteva sarcini a căror realizare presupune utilizarea/valorificarea informațiilor din manual și a experiențelor proprii, prin reformulare, explicare sau exprimarea opiniei personale.
8. Scrieți în fața caracteristicilor cifra potrivită (1 sau 2) conform legendei.
1 – Algoritm				2 – Program
___ Este scris într-un limbaj pe care calculatorul îl înțelege.
___ Este o listă de pași clari, scrisă în limbaj uman.
___ Poate fi rulat de un calculator pentru a rezolva o problemă.
___ Poate fi desenat ca o schemă logică.
[bookmark: _heading=h.rjr47ovmk156]___ Este scris în limbaj natural și poate fi înțeles de oricine.
___ Este scris în Python și poate fi rulat pe calculator.

	10-15 min
	exercițiul comparativ / individuală / fișă

	
	O3
	9. Laboratorul de creație. Alegeți un limbaj de programare simplu pentru a descrie o activitate zilnică, cum ar fi pregătirea mesei. Scrieți două instrucțiuni în acest limbaj.
	
	joc didactic / în perechi / fișă de lucru

	
	O4
	10. Laborator de creație 2. Dacă ați putea programa, ce fel de aplicație sau joc ați crea? Descrieți pașii principali ai algoritmului pentru această aplicație.

	
	exprimare ghidată / individuală / caiet, fișă

	
	O4
	11. Cubul jucăuș
Pe fiecare față a cubului apare o sarcină de reflecție:
Descrie! Un exemplu de algoritm folosit la școală sau acasă.
Compară! Algoritmul și programul – în ce se aseamănă și în ce diferă?
Asociază! Cu ce activitate umană poate fi comparat un program? (ex: rețetă, plan de construcție)
Explică! De ce este nevoie să transformăm un algoritm într-un program?
Analizează! Ce se întâmplă dacă un program nu respectă toți pașii algoritmului?
Argumentează! Este important să cunoaștem diferența dintre algoritm și program? De ce?
Elevii aruncă cubul sau aleg câte o față și discută în perechi sau în grup.
Activitatea consolidează înțelegerea diferențelor și conexiunilor, oferind spațiu pentru exprimare personală și clarificare a ideilor.
	
	metoda cubului / în perechi, în grup / cub didactic, fișe

	Extindere
	O5
	Elevii sunt încurajați să aplice ceea ce au învățat în contexte noi, să rezolve sarcini suplimentare, să pună întrebări și să exploreze în continuare tema lecției, individual sau în echipă.

12. Scrieți un algoritmul pentru pregătirea unei limonade.

	8-15 min
	exercițiu de algoritm aplicativ / individuală / fișă, caiet

	
	O5
	13. Activități la alegere:
· Jocul de rol Programăm robotul. Faceți echipe a câte doi elevi/eleve. Unul/una dintre voi este „programatorul” care scrie un algoritm simplu (de ex.: mergi înainte 3 pași, întoarce la dreapta), iar altul/alta este „robotul” care îl execută exact așa cum este scris. Apoi schimbați-vă cu rolurile. 
· Provocare creativă: Programul meu. Intră pe platforma code.org sau deschide Scratch și creează un program simplu (de ex.: o animație, o mișcare a unui personaj). Afișează programul colegilor și explică cum funcționează acesta, pas cu pas.
	
	joc de rol, aplicație practică / în perechi, individual / Scratch, code.org, calculator

	
	O4
	14. Evaluarea lecției. Autoaprecierea, reflecția. 
Elevilor le sunt propuse cadrane, în care fiecare își expune propriile atitudini sau impresiile pe marginea celor discutate la lecție, continuând enunțurile.
	Astăzi la lecție am învățat (despre/să) ...
	Am înțeles că ...


	Împreună, am descoperit…

	Mă voi strădui…

	Nu mi-a fost clar/ nu am înțeles…



	
	reflecție dirijată / individuală / cadrane de reflecție, fișă



